**Priloga 3**

**DODATNA POJASNILA ZA PRIPRAVO VLOG ZA SODELOVANJE NA JAVNEM RAZPISU MINISTRSTVA ZA OBRAMBO, ZA SOFINANCIRANJE DEJAVNOSTI NEVLADNIH ORGANIZACIJ V JAVNEM INTERESU NA PODROČJU VOJNIH VETERANOV, ZA LETO 2022**

1. **SPLOŠNO:**

* **Fizični (PDF datoteka) in elektronski izvod (v Excel-u) vloge** (Priloga 2) za sodelovanje na javnem razpisu Ministrstva za obrambo (v nadaljevanju: ministrstvo) za sofinanciranje dejavnosti nevladnih organizacij v javnem interesu na področju vojnih veteranov, **morata biti identična**.
* Vloga mora biti dosledno izpolnjena v skladu z navodili:
  + pri točki 1 »Podatki o vlagatelju« je potrebno navesti vse podatke o vlagatelju vloge: naziv vlagatelja (ne samo krajše ime), naslov, telefonska številka/GSM, e-poštni naslov, matična številka, davčna številka, podatke o kontaktni osebi (ime in priimek, funkcija, tel/GSM in e-poštni naslov);
  + pri podtočki 2.1. »Sofinanciranje glede na program nevladne organizacije« točke 2 »Sofinanciranje dejavnosti nevladne organizacije je pri posameznih merilih obvezno izpolniti zbirno tabelo (število načrtovanih dogodkov po posameznem merilu se mora ujemati s številom prijavljenih dogodkov iz tabel »Podatki o dogodkih:«;
  + v tabelah »Podatki o dogodkih« po posameznih merilih, morajo biti **izpolnjeni vsi zahtevani podatki** (zaporedna številka aktivnosti; aktivnost/naziv, raven (državna, regijska, lokalna), kraj izvedbe aktivnosti, načrtovan čas/termin izvedbe aktivnosti, vloga vlagatelja pri aktivnosti, opomba – neobvezno);
  + seštevki aktivnosti, članstva ipd., se morajo ujemati.
  + iz aktivnosti mora jasno izhajati vsebina aktivnosti v skladu z veljavnimi merili.
* **Sofinancirajo se samo** **aktivnosti vezane na obdobja, ki jih opredeljuje 2. člen Zakona o vojnih veteranih** (Uradni list RS, št. 59/06 - uradno prečiščeno besedilo, 61/06 – ZDru-1, 101/06 – Odl. US, 40/12 - ZUJF, 32/14, 21/18 – ZNOrg in 174/20 – ZIPRS2122; v nadaljevanju: ZVV).
* **Sofinancirajo se samo aktivnosti vezane na osnovno poslanstvo posameznega vlagatelja** - 4. člen Pravilnika o merilih za sofinanciranje dejavnosti nevladnih organizacij v javnem interesu na področju vojnih veteranov (Uradni list RS, št. 61/19, 182/20 in 196/21; v nadaljevanju: pravilnik).
* **Aktivnosti**, ki jih je vlagatelj vloge po vsebini umestil v napačno merilo (glede na veljavna merila), **se ne vrednotijo**.
* Glede na vlagateljevo »vlogo pri aktivnosti«, se pri večini meril upošteva samo **vloga »organizator« ali »soorganizator**« (soorganizacija aktivnosti po merilih je vezana na organiziranje aktivnosti z eno ali več veteranskimi organizacijami, ki sodelujejo na javnem razpisu; soorganizacija aktivnosti mora biti usklajena z navedenimi soorganizatorji in navedena v njihovih vlogah na javni razpis), ne pa tudi »**sodelujoči**«. Vloga »**sodelujoči**« se upošteva samo pri določenih merilih, ki že v imenu aktivnosti izražajo sodelovanje.

**Opomba**: če vlagatelj aktivnost soorganizira z npr. lokalno skupnostjo ali drugo organizacijo, ki ne sodeluje na javnem razpisu, to ne pomeni »soorganizacije« v okviru veljavnih meril.

* Pri aktivnostih iz merila **C – Skrb za spominska obeležja** (C1, C2, C4 in C5) obvezno navesti, **komu je obeležje posvečeno** (zgodovinski osebnosti; kraju; dogodku) ter ali ima vlagatelj dovoljenje/soglasje lastnika nepremičnega/premičnega premoženja za postavitev/obnovo/vzdrževanje spomenika/spominskega obeležja ali table/plošče.
* **Sofinanciranje** **obnove** (merilo C2) in **vzdrževanja** (merilo C5) istega spominskega obeležja, v istem letu, se **izključujeta**.
* **Vsaka aktivnost** (ki se ponavlja v več krajih ali večkrat) mora biti navedena **v svoji vrstici, pod svojo zaporedno številko**. V nasprotnem primeru se bo to smatralo v postopku vrednotenja vloge za eno aktivnost.

1. **DODATNA POJASNILA PRI POSAMEZNIH MERILIH**

**I. MERILA ZA IZRAČUN SOFINANCIRANJA GLEDE NA PROGRAM NEVLADNE ORGANIZACIJE**

V primeru dogovora med nevladnimi organizacijami o soorganiziranju posamezne aktivnosti, se število točk razdeli na enake deleže med soorganizatorje.

Dejavnost nevladnih organizacij, ki imajo sedež v zamejstvu, se ne omejuje na območje, ki ustreza obsegu upravne enote.

**A) Razvijanje in spodbujanje domoljubja ter ohranjanje zgodovinskih izročil s spominskimi svečanostmi, proslavami, komemoracijami, okroglimi mizami, pohodi in drugimi obeleževanji pomembnih dogodkov, krajev in osebnosti iz slovenske zgodovine in s področja poslanstva nevladne organizacije**

|  |  |  |  |  |
| --- | --- | --- | --- | --- |
| **Šifra** | **Merilo** | **Št. točk** | **Pojasnilo** | **DODATNA POJASNILA**  **JR 2022** |
| A1 | Organiziranje osrednje proslave ob državnem prazniku. | 300 | Ovrednoti se organiziranje osrednje državne proslave ob državnih praznikih 27. april, 25. junij, 17. avgust, 15. september, 25. oktober, 23. november in 26. december, če proslava ni uvrščena v koledar državnih proslav v ustreznem letu. | * Organizacijo proslav, ki so uvrščene v Koledar državnih proslav za tekoče leto Koordinacijskega odbora za državne proslave in prireditve, se ne upošteva, ker je organizator Vlada RS. |
| A2 | Sodelovanje pri osrednji proslavi ob državnem prazniku. | 10 | Sodelovanje z delegacijo ali praporom nevladne organizacije, ki kandidira na javnem razpisu.  Ovrednoti se sodelovanje ob državnih praznikih 27. april, 25. junij, 17. avgust, 15. september, 25. oktober, 23. november in 26. december. | * Upošteva se samo državne praznike, ki so navedeni v merilih pod rubriko »Pojasnilo«. * Pri tem merilu se upošteva tudi sodelovanje na dogodku in ne le organizacija ali soorganizacija dogodka. * Priznava se samo sodelovanje delegacij vlagatelja vloge ali število sodelujočih praporov vlagateljev, ne pa tudi delegacij ali praporov vseh društev združenih v NVO oziroma vseh članov NVO ipd. |
| A3 | Organiziranje spominske svečanosti (proslave) ob pomembnem dogodku iz slovenske zgodovine, ki ni obeležen kot državni praznik, in svetovnem dnevu miru. | 50 | Ovrednoti se do pet dogodkov na leto. | * V okviru tega merila, se vlagatelju vloge priznava le organizacija 5-tih dogodkov. Če jih vlagatelj navede več kot 5, se preveri in označi ustreznost vseh navedenih in izbere prvih 5, ki ustrezajo določilom tega merila. |
| A4 | Organiziranje spominske svečanosti (proslave) ob državnem prazniku. | 50 | Organiziranje spominske svečanosti(proslave) na območju delovanja posamezne nevladne organizacije. Na območju, ki ustreza najmanj obsegu upravne enote, se za posamezni državni praznik ovrednoti en dogodek. Ovrednoti se organiziranje spominske svečanosti (proslave) ob državnih praznikih 27. april, 25. junij, 17. avgust, 15. september, 25. oktober, 23. november in 26. december. | * Upošteva se samo spominske svečanosti v okviru državnih praznikov, ki so navedeni v merilih pod rubriko »Pojasnilo«. * Ministrstvo pri vrednotenju vlog, izloči vse aktivnosti, ki se podvajajo znotraj območja ene upravne enote. |
| A5 | Organiziranje spominske svečanosti (proslave) ob jubilejih dogodkov. | 50 | Upoštevajo se obletnice, zaokrožene na 5 ali 10 let. Na območju, ki ustreza najmanj obsegu upravne enote, se za posamezni jubilej ovrednoti en dogodek. | * Ministrstvo pri vrednotenju vlog, izloči vse aktivnosti, ki se podvajajo znotraj območja ene upravne enote. |
| A6 | Organiziranje oziroma soorganiziranje spominske svečanosti (proslave). | 10 | Organiziranje oziroma soorganiziranje spominske svečanosti (proslave) na območju delovanja nevladne organizacije. Upoštevajo se samo spominske svečanosti (proslave), ki so organizirane za območje, ki ustreza najmanj obsegu upravne enote. | * Ministrstvo pri vrednotenju vlog, izloči vse aktivnosti, ki se podvajajo znotraj območja ene upravne enote. * Pri vrednotenju vlog vlagateljev se upošteva le organizacijo oz. soorganizacijo spominskih svečanosti glede na osnovno poslanstvo NVO v JI. |
| A7 | Organiziranje komemoracije, polaganja venca ob spominskem obeležju. | 5 | Za vsako spominsko obeležje največ dvakrat letno. | * Pri vrednotenju vlog vlagateljev se upošteva le organizacijo oz. soorganizacijo spominskih svečanosti glede na osnovno poslanstvo NVO v JI. * Za zagotavljanje preglednosti in pravilnega vrednotenja vlog, vlagatelji svoje aktivnosti navedejo po obeležjih in ne po terminih izvedbe aktivnosti (za isto obeležje se priznava organizacija dveh dogodkov letno, ki si sledijo drug za drugim). |
| A8 | Organiziranje predavanja, okrogle mize, ali strokovne ekskurzije zaradi počastitve pomembnega kraja, osebnosti ali dogodka. | 20 | Upošteva se samo aktivnost, ki je organizirana za območje, ki ustreza najmanj obsegu upravne enote. | * Pri merilu se pri vrednotenju vlog kot kriterij: »zaradi počastitve pomembnega kraja, osebnosti ali dogodka«, upošteva le aktivnosti, vezane na »počastitev pomembnih krajev, osebnosti ali dogodkov« s področja dejavnosti veteranskih organizacij. * Ministrstvo aktivnosti vlagatelja vloge, ki se ne nanašajo na pomemben kraj, osebnost ali dogodek, ne vrednoti. * Ministrstvo pri vrednotenju vlog~~,~~ izloči vse aktivnosti, ki se podvajajo znotraj območja ene upravne enote. * V skladu s pravilnikom, ministrstvo aktivnosti, vezane na organizacijo, soorganizacijo ali sodelovanje članov na volilnih ali letnih zborih ali udeležbo na seminarjih, ne vrednoti, saj te aktivnosti v okviru dejavnosti nevladnih organizacij vojnih veteranov, niso predmet sofinanciranja. |
| A9 | Organiziranje športne ali druge oblike aktivnosti zaradi počastitve pomembnega kraja, osebnosti ali dogodka. | 3 | Upošteva se samo aktivnost, ki je organizirana za območje, ki ustreza najmanj obsegu upravne enote. | * Pri merilu se pri vrednotenju vlog kot kriterij: »zaradi počastitve pomembnega kraja, osebnosti ali dogodka«, upošteva le aktivnosti, vezane na »počastitev pomembnih krajev, osebnosti ali dogodkov« s področja dejavnosti vojnih veteranov. * Ministrstvo aktivnosti vlagatelja vloge, ki se ne nanašajo na pomemben kraj, osebnost ali dogodek, ne vrednoti. * Ministrstvo pri vrednotenju vlog~~,~~ izloči vse aktivnosti, ki se podvajajo znotraj območja ene upravne enote. |

**B) Organiziranje različnih oblik dela z mladimi**

|  |  |  |  |  |
| --- | --- | --- | --- | --- |
| **Šifra** | **Merilo** | **Št. točk** | **Pojasnilo** | **DODATNA POJASNILA**  **JR 2022** |
| B1 | Organiziranje strokovnega srečanja (delavnice ipd.) na temo iz slovenske zgodovine. | 20 | Enodnevni dogodek, organiziran v sodelovanju z vzgojno-izobraževalnimi ustanovami ali civilnodružbenimi organizacijami mladih. | * Pri opredelitvi vsebine »teme iz slovenske zgodovine« se priznava samo obdobja ki jih opredeljuje 2. čl. Zakona o vojnih veteranih. * Pri vrednotenju vlog se priznajo samo aktivnosti, pri katerih je poleg vsebine aktivnosti, navedena tudi lokacija (naziv šole ali kraj izvedbe aktivnosti). |
| B2 | Organiziranje oziroma soorganiziranje tabora. | 40 za dan dogodka | Najmanj dvodnevno taborjenje z aktivnostmi, ki spodbujajo in razvijajo domoljubje, ohranjajo spomin na dejanja, povezana z nacionalno samobitnostjo, obrambo nacionalnega ozemlja in samostojnosti, vključujejo veščine s področja obrambe in varnosti ter vsebujejo elemente promocije vojaške službe. | * Organizacija ali soorganizacija enodnevnih taborov, se pri vrednotenju ne upošteva. * Ministrstvo pri vrednotenju vloge ne upošteva aktivnosti, pri katerih ni določena vsebina dogodka (tabora) oziroma, niso upoštevane določbe, ki izhajajo iz meril in so podrobneje opredeljene v rubriki »Pojasnilo«. * Ministrstvo ne vrednoti aktivnosti pri katerih iz vsebine ali »Pojasnila« ni razvidno, da vsebujejo elemente promocije vojaške službe |
| B3 | Organiziranje predavanja v vzgojno-izobraževalni ustanovi. | 10 | Predavanje v obsegu najmanj ene šolske ure o domoljubju, ohranjanju spomina na dejanja, povezana z nacionalno samobitnostjo, obrambo nacionalnega ozemlja in samostojnosti, ter mirovni vzgoji. | * Pri vrednotenju vlog se priznajo samo aktivnosti, pri katerih je poleg vsebine aktivnosti, navedena tudi lokacija (naziv šole ali kraj izvedbe aktivnosti). |
| B4 | Organiziranje športne prireditve za mlade v spomin na pomembne dogodke ali osebnosti iz slovenske zgodovine z elementi praktičnih vsebin (veščin) s področja obrambe in varnosti. | 10 | Med praktične vsebine (veščine) s področja obrambe in varnosti se štejejo: strelsko in lokostrelsko tekmovanje, biatlon, orientacijski tek, borilne veščine in podobne vsebine z elementi promocije vojaške službe. | * Ministrstvo ne vrednoti aktivnosti pri katerih iz vsebine ali »Pojasnila« ni razvidno, da vsebujejo elemente promocije vojaške službe |

**C) Skrb za spominska obeležja**

|  |  |  |  |  |
| --- | --- | --- | --- | --- |
| **Šifra** | **Merilo** | **Št. točk** | **Pojasnilo** | **DODATNA POJASNILA**  **JR 2022** |
| C1 | Postavitev spomenika/spominskega obeležja. | 50 |  | * Vlagatelj mora imeti ob prijavi zagotovljeno soglasje lastnika nepremičnine, kjer namerava postaviti spomenik/spominsko obeležje. * **Podatek ali ima NVO soglasje lastnika se vpiše v rubriko »Pojasnila«.** * Obeležje, ki je predmet vrednotenja, se mora nanašati na obdobje iz osnovnega poslanstva nevladne organizacije (2. člen ZVV). |
| C2 | Obnova spomenika/spominskega obeležja v upravljanju nevladne organizacije. | 20 | Sofinanciranje je namenjeno obnovi dotrajanega in/ali poškodovanega spomenika/spominskega obeležja. | * Vlagatelj mora imeti ob prijavi zagotovljeno soglasje lastnika spomenika/spominskega obeležja o obnovi le-tega. * Podatek, ali ima NVO soglasje lastnika, se vpiše v rubriko »Pojasnila«. * Obeležje, ki je predmet vrednotenja, se mora nanašati na obdobje iz osnovnega poslanstva nevladne organizacije (2. člen ZVV). |
| C3 | Postavitev tematske razstave oziroma muzejske zbirke o pomembnem dogodku, kraju ali osebnosti. | 30 | Na območju, ki ustreza najmanj obsegu upravne enote. Na isti lokaciji se identična aktivnost vrednoti, če je od prejšnje postavitve minilo najmanj 5 let. | * Pri vrednotenju vlog, se izloči vse aktivnosti, ki se podvajajo znotraj območja ene upravne enote. * Aktivnost se mora nanašati na obdobje iz osnovnega poslanstva nevladne organizacije (2. člen ZVV). |
| C4 | Postavitev spominske table/plošče. | 20 |  | * Vlagatelj mora imeti ob prijavi zagotovljeno soglasje lastnika nepremičnine, kjer namerava postaviti spomenik/spominsko obeležje. * Podatek ali ima NVO soglasje lastnika se vpiše v rubriko »Pojasnila«. * Obeležje, ki je predmet vrednotenja, se mora nanašati na obdobje iz osnovnega poslanstva nevladne organizacije (2. člen ZVV). |
| C5 | Vzdrževanje spominskega obeležja v upravljanju nevladne organizacije. | 5 | Sofinanciranje je namenjeno rednemu letnemu vzdrževanju posameznega spominskega obeležja. Sofinanciranje obnove in vzdrževanje istega spominskega obeležja v istem letu se izključujeta. | * Pri vrednotenju, se upoštevajo podatki iz »Uradne izjave-vloge«, ki jo poda posamezni vlagatelj. * V primeru nadzora nad izvajanje aktivnosti oziroma namenske porabe sredstev, mora vlagatelj razpolagati z ustreznimi dokazili o lastništvu oz. upravljanju spominskega obeležja. * Obeležje, ki je predmet vrednotenja, se mora nanašati na obdobje iz osnovnega poslanstva nevladne organizacije (2. člen ZVV). |

**D) Izdajanje publikacij in glasil ter seznanjanje javnosti z delovanjem** **nevladne organizacije prek spletnih strani**

|  |  |  |  |  |
| --- | --- | --- | --- | --- |
| **Šifra** | **Merilo** | **Št. točk** | **Pojasnilo** | **DODATNA POJASNILA**  **JR 2022** |
| D1 | Založništvo knjige ali primerljive publikacije s področja poslanstva nevladne organizacije. | 50 | Če je izdajatelj knjige ali primerljive publikacije, v obsegu najmanj treh avtorskih pol, nevladna organizacija. Ponatisi knjig ali primerljivih publikacij se ne vrednotijo. | * Aktivnosti, vezane na objavo programa dela in podobnih aktov, po pravilniku niso predmet sofinanciranja dejavnosti nevladnih organizacij vojnih veteranov, zato se pri vrednotenju vlog, ne upoštevajo. * Avtorska pola je 8 listov oz. 16 strani. |
| D2 | Sozaložništvo knjige s področja poslanstva nevladne organizacije. | 20 | Vsebinsko in finančno sodelovanje pri izdaji knjige ali primerljive publikacije, v obsegu najmanj treh avtorskih pol. Ponatisi knjig ali primerljivih publikacij se ne vrednotijo. |  |
| D3 | Izdajanje tiskanega internega glasila na državni ravni. | 10 na izdajo glasila | Izdajanje osrednjega glasila nevladne organizacije (največ eno glasilo mesečno). | * Pri vrednotenju vlog, se upošteva le izdajo osrednjega glasila NVO (vlagatelja). |
| D4 | Izdajanje tiskanega internega glasila na lokalni ravni. | 3 na izdajo glasila | Izdajanje glasil območnih društev ali združenj nevladne organizacije (največ eno glasilo mesečno). | * Pri vrednotenju vlog, se upošteva le izdajanje glasila s področja vojnih veteranov, katerih izdajatelj je društvo ali združenje, ki je član NVO (vlagatelja). * Objav oziroma izdajo glasil lokalnih skupnosti, se pri vrednotenju ne upošteva. |
| D5 | Izdajanje elektronskega glasila. | 3 na izdajo glasila | Izdajanje osrednjega glasila nevladne organizacije (največ eno glasilo mesečno). |  |
| D6 | Vzdrževanje spletne strani nevladne organizacije. | 60 letno | Vzdrževanje spletne strani nevladne organizacije. | * Samo vzdrževanje spletne strani vlagatelja. |

**E) Mednarodna dejavnost**

|  |  |  |  |  |
| --- | --- | --- | --- | --- |
| **Šifra** | **Merilo** | **Št. točk** | **Pojasnilo** | **DODATNA POJASNILA**  **JR 2022** |
| E1 | Promocija v mednarodni javnosti pomena dogodkov iz slovenske zgodovine za mednarodno skupnost. | 30 na dogodek | Predstavitev v mednarodni javnosti dogodkov iz slovenske zgodovine, ki so vplivali na dogajanje v mednarodni skupnosti, prek medijev, publikacij, konferenc, strokovnih srečanj ipd.. | * Pri vrednotenju vlog, se priznava le aktivnosti, pri katerih je jasno razvidna vsebina in vloga NVO in način predstavitve slovenske zgodovine mednarodni javnosti (le udeležba na konferenci, strokovnem srečanju ipd. brez predstavitve oz. referata ipd., še ne pomeni tudi promocije v mednarodni skupnosti). |
| E2 | Sodelovanje na področju dvostranskega mednarodnega sodelovanja veteranskih organizacij. | 3 na dogodek | Organiziranje dogodka ali sodelovanje na dogodku (kongres, konferenca ipd.) s področja dvostranskega mednarodnega sodelovanja veteranskih organizacij. | * Pri vrednotenju vlog je posebna pozornost namenjena vsebini dogodkov oziroma aktivni vlogi vlagatelja. * Ne upošteva se aktivnosti, pri katerih vlagatelj navaja le udeležbo na dogodkih v tujini oziroma ni jasno vidna vloga vlagatelja pri posamezni aktivnosti v skladu z vsebino, navedeno v rubriki »Pojasnilo« iz sprejetih meril. * Vlagatelju se prizna tudi aktivnosti, pri katerih je naveden kot »sodelujoči«. |
| E3 | Sodelovanje na področju večstranskega mednarodnega sodelovanja veteranskih organizacij. | 10 na dogodek | Organiziranje dogodka ali sodelovanje na dogodku (kongres, konferenca ipd.) s področja večstranskega mednarodnega sodelovanja veteranskih organizacij. | * Pri vrednotenju vlog je posebna pozornost namenjena vsebini dogodkov oziroma aktivni vlogi vlagatelja. * Ne upošteva se aktivnosti, pri katerih vlagatelj navaja le udeležbo na dogodkih v tujini oziroma ni jasno vidna vloga vlagatelja pri posamezni aktivnosti v skladu z vsebino, navedeno v rubriki »Pojasnilo« iz sprejetih meril. * Vlagatelju se prizna tudi aktivnosti, pri katerih je naveden kot »sodelujoči«. |
| E4 | Članstvo v mednarodnih veteranskih organizacijah. | 5 na članstvo | Nevladna organizacija lahko uveljavi svoje članstvo v vsaki mednarodni veteranski organizaciji. |  |
| E5 | Udeležba na spominskih svečanostih v tujini, organiziranih v spomin na Slovence, žrtve vojn in vojnega nasilja. | 3 na dogodek | Vrednotijo se aktivnosti s področja delovanja nevladne organizacije za zgodovinsko obdobje, za katero je nevladna organizacija ustanovljena, organizirane na območjih, kjer je prišlo do žrtev vojn in vojnega nasilja ali pa so tam pokopane. | * V rubriki »Pojasnilo« navesti komu je spominska svečanost namenjena (posvečena) in lokacijo svečanosti. |

**II. MERILA ZA IZRAČUN SOFINANCIRANJA GLEDE NA ŠTEVILO ČLANOV NEVLADNE ORGANIZACIJE**

|  |  |  |  |  |
| --- | --- | --- | --- | --- |
| **Šifra** | **Merilo** | **Št. točk** | **Pojasnilo** | **DODATNA POJASNILA**  **JR 2022** |
| F1 | Število članov - vojnih veteranov. | 1 na člana | Za člana – vojnega veterana se šteje član, ki ima priznan status vojnega veterana. | * Pri vrednotenju vlog, se upošteva podatke iz »uradne izjave-vloge« posameznega vlagatelja. * V primeru nadzora mora vlagatelj razpolagati z ustreznimi dokazili. |

**OPOMBA:**

* Priznava se samo članstvo društev, zvez, združenj ipd. znotraj nevladne organizacije v javnem interesu na področju vojnih veteranov (krovne organizacije vlagatelja), katerih osnovno poslanstvo je s področja vojnih veteranov - 5. člen pravilnika o merilih.
* Vlagatelji, ki imajo formirano notranjo strukturo (lokalne odbore, združenja,…) ali združujejo več samostojnih NVO ali društev, v vlogi, v prvi tabeli navedejo skupno število članstva, ki izpolnjuje pogoje po pravilniku o merilih. V drugi tabeli pa navedejo podatke o članstvu specificirane po notranji strukturi.

**III. MERILA ZA IZRAČUN SOFINANCIRANJA GLEDE NA PREMOŽENJE NEVLADNE ORGANIZACIJE**

|  |  |  |  |  |
| --- | --- | --- | --- | --- |
| **Šifra** | **Merilo** | **Št. točk** | **Pojasnilo** | **DODATNA POJASNILA**  **JR 2022** |
| G1 | Najeti prostori za delovanje nevladne organizacije na državni ravni. | 20 | Prostori za osnovno delovanje na državni ravni, v katerih je sedež nevladne organizacije. |  |
| G2 | Lastniški prostori ali prostori v brezplačnem najemu za delovanje nevladne organizacije na državni ravni. | 10 | Prostori za osnovno delovanje na državni ravni, v katerih je sedež nevladne organizacije. |  |
| G3 | Najeti prostori za delovanje nevladne organizacije na lokalni ravni. | 5 na lokacijo | Prostori za delovanje na lokalni ravni, v katerih so sedeži lokalnih odborov, društev ali združenj nevladne organizacije. | * Prizna se samo sedeže odborov, društev ali združenj znotraj NVO (krovne organizacije vlagatelja), katerih osnovno poslanstvo je s področja vojnih veteranov |
| G4 | Lastniški prostori ali prostori v brezplačnem najemu za delovanje nevladne organizacije na lokalni ravni. | 3 na lokacijo | Prostori za delovanje na lokalni ravni, v katerih so sedeži lokalnih odborov, društev ali združenj nevladne organizacije. | * Prizna se samo sedeže odborov, društev ali združenj znotraj NVO (krovne organizacije vlagatelja), katerih osnovno poslanstvo je s področja vojnih veteranov |

**OPOMBA**: Vlagatelji lahko v vlogi pri merilu G - Premoženje navedejo samo tiste lokacije za katere imajo ustrezen dokument o lastništvu ali najemu lokacije, ki dokazuje, da se lokacija uporablja za namene delovanja vlagatelja.